Alupk

Alupk (ven. i , ) om lidn-kurort Kriman suves. Mülüb Jaltan lidnümbrikho, sen penemb lidn kahtespäi i nellänz' eländpunkt eläjiden lugun mödhe.

 Istorii 
Eländpunkt mainitase ezmäižen kerdan hazaran tobmuden aigan vl 960 Alubik (Alubika)-nimitusenke. Vll 1475−1774 oli Ottomanan imperijan palaks. Vl 1938 kurort sai lidnan statusad.

Alupk šingotase vinan tehmižel i kurortaks.

 Geografijan andmused 
Lidn sijadase ümbrikon keskuzpalan suves, Mustmeren randal, Ai-Petri-mägen (1234 m) pohjanno, 67 m ü.m.t. keskmäižel korktusel.

Matkad ümbrikon Jalt-keskushesai om seičemetoštkümne kilometrad pohjoižpäivnouzmha avtotedme. Lähembaižed žilod oma mererandištol: Korejiz ani päivnouzmha i Simejiz ani suvipäivlaskmha.

Klimat om subtropine kuivahk päivoikaz, poud oleskeleb 2300 časud vodes. Voden keskmäine lämuz om +13,6 C°, elokun +26 C°, vilukun-uhokun +4..+6 C°. Paneb sadegid 500 mm vodes. Kül'bendsezon jätkustub semendkuspäi redukuhusai, veden kezaline keskmäine lämuz vajehtase +22..+27 C° röunoiš.

 Eläjad 
Vl 2013 lidnan eläjiden lugu oli 8 520 ristitud, vl 2014 — 7 771 ristitud, vl 2021 — 9 063 ristitud. Kaik 8 017 eläjad oli lidnas vl 2017. Kaikiš suremb lidnan ristitišt oli 11 404 eläjad vl 1979.

Ortodoksižen hristanuskondan koume jumalanpertidAlupkan pühäpertid sobory.ru-saital.  oma kaičenus i saudud lidnas. Om baptizman i islaman kundoid lidnas mugažo.

Lapsiden opendusen aluzkundad oma päivkodi nomer 12, kaks' keskškolad (nomer 1 i 2), tazovaldkundan sanatorine škol-internat, čomamahtoiden škol (ende muzikškol).

 Transport 
Avtobusad ajeltas rengazmaršrutadme lidnas, ned-žo ühtenzoittas lidnad Jaltanke.

 Galerei 

 Homaičendad 

 Irdkosketused 
 Lidnan turizman informacine sait (alypka.su). 

Kategorii:Kriman lidnad
Kategorii:Eländpunktad kirjamišton mödhe
Kategorii:Jaltan lidnümbrik